
Okresný súd Lučenec 3T/53/2026 6626010366 24. 06. 2026 JUDr. Ladislav Lóška ECLI:SK:OSLC:2026:6626010366.1
TRESTNÝ ROZKAZ V MENE SLOVENSKEJ REPUBLIKY Okresný súd Lučenec samosudcom JUDr. Ladislavom Lóškom, podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 24.06.2026 takto rozhodol: Obvinený A. B., nar. XX.XX.XXXX v C., trvale bytom mesto C., t. č. ÚVTOS Banská Bystrica - Kráľová, s a u z n á v a z a v i n n é h o, ž e dňa 23.01.2026 v čase okolo 12.05 hod. v D. v predajni Pepco na A. E. XXX/X z regálu s oblečením zobral 9 ks dámskych svetrov s výstrihom v celkovej hodnote 54,- €, 4 ks mikín zn. Fitness so zipsom v celkovej hodnote 36,- €, 10 ks mikín zn. Bekkin hoodie v celkovej hodnote 120,- €, 1 ks dámskych športových nohavíc zn. BE v celkovej hodnote 10,- € a 1 ks mikiny zn. Fitnes so zipsom v celkovej hodnote 9,- €, pričom s uvedeným tovarom obišiel pokladničnú zónu a z predajne ušiel bez zaplatenia, čím spoločnosti Pepco Slovakia s. r. o., Nevädzová 6, Bratislava, IČO 46 868 674, spôsobil škodu v celkovej výške 229,- €, a to napriek tomu, že bol rozhodnutím Obvodného oddelenia PZ Hnúšťa ev. č. bloku F. zo dňa 11.12.2025, ktoré nadobudlo právoplatnosť dňa 11.12.2025, postihnutý za priestupok proti majetku podľa § 50 ods. 1 zák. č. 372/1990 Zb. o priestupkoch a bola mu uložená pokuta vo výške 500,- €, ktorý spáchal tak, že sa v C. v predajni Lidl dňa 11.12.2025 o 10.00 hod. dopustil drobnej krádeže, napriek tomu, že bol rozhodnutím Obvodného oddelenia PZ Hnúšťa ev. č. bloku F. zo dňa 07.12.2025, ktoré nadobudlo právoplatnosť dňa 07.12.2025, postihnutý za priestupok proti majetku podľa § 50 ods. 1 zák. č. 372/1990 Zb. o priestupkoch a bola mu uložená pokuta vo výške 30,- €, ktorý spáchal tak, že sa v Hnúšti v predajni Tesco dňa 07.12.2025 o 10.45 hod. dopustil drobnej krádeže, a tiež napriek tomu, že bol trestným rozkazom Okresného súdu Rimavská Sobota sp. zn. 18T/74/2025 zo dňa 07.08.2025, ktorý nadobudol právoplatnosť dňa 22.08.2025, odsúdený za prečin krádeže podľa § 212 ods. 1 písm. b) Tr. zákona na podmienečný trest odňatia slobody v trvaní 3 mesiacov s určením skúšobnej doby v trvaní 1 roka, teda prisvojil si cudziu vec tým, že sa jej zmocnil a bol za dva obdobné činy v predchádzajúcich dvanástich mesiacoch postihnutý, hoci bol za taký čin v predchádzajúcich dvadsiatich štyroch mesiacoch odsúdený, čím spáchal prečin krádeže podľa § 212 ods. 1 písm. g), ods. 2 písm. b) Tr. zákona
rozhodol: Podľa § 44 Tr. zák. súd u obvineného A. B., nar. XX.XX.XXXX u p ú š ť a od uloženia súhrnného trestu podľa § 42 Tr. zák., pretože úhrnný trest uložený trestným rozkazom Okresného súdu Rimavská Sobota sp. zn. 0T/2/2026 zo dňa 02.02.2026 s právoplatnosťou dňa 02.02.2026 pre § 194 ods. 2 Tr. zák. v trvaní 12 (dvanásť) mesiacov nepodmienečne, so zaradením do ústavu na výkon trestu so stredným stupňom stráženia, na ochranu spoločnosti a nápravu páchateľa pokladá za d o s t a t o č n ý. Podľa § 287 ods. 1 Tr. por. je obvinený p o v i n n ý nahradiť spôsobenú škodu poškodenej spoločnosti Pepco Slovakia s. r. o., Nevädzová 6, 821 01 Bratislava, IČO 46 868 674 vo výške 229,- eur. Poučenie: P o u č e n i e : Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Na navrátenie lehoty sa primerane použije ustanovenie § 64. Proti výroku o náhrade škody, ktorým bola priznaná náhrada škody, môže poškodený podať odpor na tunajšom súde, a to do ôsmich dní odo dňa jeho doručenia. Ak proti trestnému rozkazu podala oprávnená osoba podľa odseku 1 v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným podľa § 356. Ak samosudca po doručení odporu nenariadi hlavné pojednávanie z dôvodu, že odpor podala neoprávnená osoba alebo bol podaný oneskorene, odmietne odpor uznesením. Proti tomuto uzneseniu je prípustná sťažnosť, ktorá má odkladný účinok. Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v odseku 1. Späťvzatím obžaloby sa trestný rozkaz ruší a vec sa vracia do prípravného konania. Trestný rozkaz sa ruší a vec sa vracia do prípravného konania aj vydaním uznesenia, ktorým nadriadený súd na základe sťažnosti podľa § 241 ods. 4 zrušil uznesenie samosudcu o prijatí obžaloby podľa § 241 ods. 1 písm. j). Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

Zdroj: KAUZIS.SK – https://www.kauzis.sk/judikatura/r/ECLI:SK:OSLC:2026:6626010366.1 (dáta aktuálne k 14. 11. 2026). Záväzné je znenie zverejnené súdom.




